

CRNA GORA

ZAVOD ZA ŠKOLSTVO

Predmetni program

**EVROPSKA UNIJA**

**izborni predmet u VIII ili IX razredu osnovne škole**

Podgorica

2018.

**SADRŽAJ**

**A.** **NAZIV PREDMETA** 3

**B.** **ODREĐENJE PREDMETA** 3

**C.** **CILJEVI PREDMETA** 3

**D.** **POVEZANOST SA DRUGIM PREDMETIMA I MEĐUPREDMETNIM TEMAMA** 4

**E.** **OBRAZOVNO-VASPITNI ISHODI PREDMETA** 5

**F.** **DIDAKTIČKE PREPORUKE ZA REALIZACIJU PREDMETA** 15

**H.** **VREDNOVANJE OBRAZOVNIH ISHODA** 15

**G.** **PRILAGOĐAVANJE PROGRAMA DJECI SA POSEBNIM OBRAZOVNIM POTREBAMA I DAROVITIM UČENICIMA** 18

**I.** **USLOVI ZA REALIZACIJU PREDMETA** 19

# **NAZIV PREDMETA**

**EVROPSKA UNIJA**

# **ODREĐENJE PREDMETA**

Izborni predmet Evropska unija ima važnu ulogu u osposobljavanju mladih za aktivno i odgovorno učešće u demokratskom društvu. Polazeći od toga, urađeni programi obuhvataju raznovrsne aktivnosti u nastavi, i van nje, kojima je cilj da mladim ljudima pruži potrebna znanja o Evropskoj uniji, njenim institucijama i koristima koje ima zemlja i njeni građani od pristupanja. Izučavanje tema o Evropskoj uniji ima za cilj da učenicima[[1]](#footnote-1) omogući usvajanje potrebnih znanja o ovoj važnoj supranacionalnoj organizaciji, njenim državama članicama, stanovništvu i zajedničkim evropskim vrijednostima koje baštini. Usvojena znanja o Evropskoj uniji učenicima će pomoći da: **razumiju** tekući proces evropskih integracija, izgrade **viziju** evropskog demokratskog društva i **olakšaju svoje uključivanje i komunikaciju** sa vršnjacima i školama unutar Zajednice. Informisanje mladih o Evropskoj uniji i procesu EU integracija, omogućiće im da razumiju funkcionisanje jedne značajne međunarodne organizacije kakva je Evropska unija i spoznaju vrijednosti evropskog demokratskog multikulturnog društva.

|  |  |  |  |  |  |  |
| --- | --- | --- | --- | --- | --- | --- |
| Razred | Sedmični broj časova | Ukupni broj časova | Obavezni dio  (80-85%) | Otvoreni dio  (15 do 20%) | Teorijska nastava  (TN) | Vježbe i ostali vidovi |
| **VIII ili IX** | **1** | **34** | **29** | **5** | **10** | **24** |

# **CILJEVI PREDMETA**

Izučavanje predmeta Evropska unija u osnovnoj školi, kao konačan ishod imaju kompetentne i odgovorne mlade ljude, koji će imati aktivnu ulogu u društvenom životu Crne Gore na putu evropskih integracija. U skladu sa tim utvrđena su **tri opšta cilja** učenja predmeta Evropska unija:

* obezbijediti **usvajanje znanja i informacija o Evropskoj uniji** koje će mladima omogućiti da steknu neophodna znanja, razviju autonomne odgovore na aktuelna društvena pitanja, i obezbijediti im da prošire vidike i samostalnu participaciju u društvenom životu zajednice;
* kroz dijalog, raspravu, istraživanje i sl. **izgraditi svijest o evropskim vrijednostima** i potrebi za evropskim integracijama;
* **izgraditi svijest o pravima i obavezama koje nosi pristupanje** zemlje Evropskoj uniji kako bi mladi kritički sagledavali i usmjeravali svoju aktivnost u zajednici.

Specifični ciljevi učenja izbornog predmeta Evropska unija su da učenici:

* + - usvoje potrebna znanja o Evropskoj uniji,
    - razumiju ideju Evropske unije i evropskog ujedinjenja,
    - razumiju proces globalizacije, regionalizacije i konkurentnosti velikih tržišta,
    - da razumiju značaj industrijalizacije, razvoja novih tehnologija i jedinstvenog tržišta,
    - upoznaju istorijat nastanka i širenja Evropske unije,
    - poznaju i prepoznaju simbole Evropske unije,
    - razumiju osnovne nadležnosti i funkcionisanje Evropske unije,
    - usvoje znanja o ključnim institucijama Evropske unije,
    - upoznaju funkcionisanje jedinstvenog tržište Evropske unije,
    - razumiju šta Evropska unija znači na svjetskoj sceni,
    - usvoje vrijednosti evropskog multikulturnog društva,
    - razviju sposobnost za prepoznavanje i prihvatanje razlika multikulturnog društva,
    - razviju sposobnost za učestvovanje u dijalogu različitih kultura, naroda, etničkih grupa,
    - upoznaju uslove koje je neohodno da svaka zemlja ispuni prije stupanja u članstvo,
    - razumiju prednosti i nedostatke ulaska u Evropsku uniju,
    - usvoje ključne pojmove o procesu evropskih integracija.

# **POVEZANOST SA DRUGIM PREDMETIMA I MEĐUPREDMETNIM TEMAMA**

Različiti ciljevi i pojmovi programa Evropska unija sadržani su i u okviru drugih **obaveznih i izbornih predmeta** u osnovnoj školi što omugućava veću koheziju i povezanost različitih nastavnih sadržaja i vodi cjelovitosti znanja učenika, njihovom boljem povezivanju i primjeni u praksi. Kao posebno istaknute izdvajamo korelacije sa predmetima: Istorija, Geografija i Građansko vaspitanje, te se prilikom pripremanja i realizacije programa Evropska unija preporučuje bliska saradnja sa nastavnicima ovih predmeta.

Pored naznačenih veza sa drugim predmetima, program je u bliskim vezama sa programima **međupredmetnih tema:**  Građansko vaspitanje/obrazovanje, Zdravstveno obrazovanje, Obrazovanje o životnoj sredini i održivom razvoju, Preduzetničko obrazovanje, Potrošačko obrazovanje, Bezbjednosno obrazovanje. Posebno izdvajamo specifičan doprinos predmeta Evropska unija sljedećim međupredmetnim ciljevima:

* **učenje učenja** (razvijanjem sposobnosti prikupljanja, analiziranja i interpretiranja informacija; razvijanje sposobnosti rješavanja problema, kritičkog mišljenja i kreativnosti učenika);
* **upotreba informacijskih i komunikacijskih tehnologija** (razvijanjem sposobnosti korišćenja informacijskih i komunikacijskih tehnologija prilikom prikupljanja, obrade i prezentovanja informacija i sopstvenih ideja);
* **preduzetništvo** (razvijanje inicijativnosti i spremnosti da se pokreću, zastupaju i realizuju različite aktivnosti i ideje);
* **lični i socijalni razvoj** (razvijanje odgovornosti, humanosti, solidarnosti i drugih poželjnih vrlina i osobina učenika);
* **zdravi stilovi života** (razvijanje odgovornosti za vlastito zdravlje i zdravlje drugih ljudi);
* **održivi razvoj** (razvijanje odgovornosti za svoje neposredno okruženje ali i globalna pitanja i probleme).

1. **OBRAZOVNO-VASPITNI ISHODI PREDMETA**

|  |
| --- |
| **Obrazovno-vaspitni ishod 1**  ***Na kraju učenja učenik će moći da obrazloži razloge nastanka Evropske unije.*** |
| **Ishodi učenja:**  *Tokom učenja učenik će moći da:*   * navede članice i predstave simbole Evropske unije, * obrazloži razloge nastanka Evropske unije, * ocijeni ciljeve nastanka i navede nadležnosti Evropske unije, * vrednuje načela i principe na kojima se temelji Evropska unija, * obrazloži prednosti Acquis Communitaire (pravne tekovine) Evropske unije. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * Evropska unija i njene članice danas, * simboli Evropske unije, * razlozi nastanka Evropske unije i osnivački ugovori, * nadležnosti i ciljevi Evropske unije, * principi i načela na kojima se temelji Evropska unija, * pojam pravne tekovine Evropske unije.  1. **Aktivnosti učenja:**   *Učenici:*   * prikupljaju i komentarišu statističke podatke o pojedinim zemljama članicama Evropske unije, * predstavljaju simbole Evropske unije, * analiziraju razloge nastanka Evropske unije i najvažnije osnivačke ugovore; * raspravljaju o ciljevima i razlozima nastanka Evropske unije; * analiziraju sadržaj Acquis Communitaire (pravna tekovina) i utvrđuju njegov značaj za Evropsku uniju; * postavljaju školsku izložbu na temu: „Evropska unija - njeni simboli i članice“.  1. **Broj časova realizacije (okvirno) – 1 + 2 časa** |

|  |
| --- |
| **Obrazovno-vaspitni ishod 2**  ***Na kraju učenja učenik će moći da objasni nadležnosti pojedinih institucija Evropske unije.*** |
| **Ishodi učenja:**  *Tokom učenja učenik će moći da:*   * razlikuje nadležnosti Savjeta Evropske unije i Evropskog savjeta, * opiše način rada, sastav i nadležnosti Evropskog parlamenta, * objasni ulogu Evropske komisije, * obrazloži nadležnost Suda pravde Evropske unije i ulogu Revizorskog suda, * ocijeni važnost finansijskih institucija i komiteta Evropske unije. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * Savjet Evropske unije, * Evropski savjet, * Evropski parlament, * Evropska komisija, * Sud pravde Evropske unije, * Evropski revizorski sud, * Evropska centralna banka, * Evropska investiciona banka, * Evropski Ombudsman, * Eurostat (Statistički zavod Evropskih zajednica).  1. **Aktivnosti učenja:**   *Učenici:*   * prikupljaju informacije i predstavljaju pojedine institucije Evropske unije, * diskutuju o razlikama tri savjeta: Savjet Evropske unije, Evropski savjet, Savjet Evrope, * analiziraju način odlučivanja u institucijama Evropske unije, * organizuju kviz na temu: „Institucije Evropske unije, nadležnosti i način odlučivanja“, * postavljaju izložbu na temu: „Institucija Evropske unije“.  1. **Broj časova realizacije (okvirno) – 1 + 2 časa** |

|  |
| --- |
| **Obrazovno-vaspitni ishod 3**  ***Na kraju učenja učenik će moći da obrazloži prednosti jedinstvenog tržišta Evropske unije.*** |
| **Ishodi učenja:**  *Tokom učenja učenik će moći da:*   * ocijeni prednosti jedinstvenog tržišta Evropske unije, * obrazloži važnost ekonomskih sloboda za Evropsku uniju, * navodi zajedničke politike Evropske unije i vrednuje njihov značaj, * navodi karakteristike Evropske monetarne unije i objasni ulogu eura, * vrednuje prednosti koje državama članicama i njihovim građanima omogućava jedinstvena Evropska unija. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * nastanak jedinstvenog tržišta, * četiri ekonomske slobode, * zajedničke politike Evropske unije, * Evropska monetarna unija i euro, * Evropska unija na svjetskoj sceni.  1. **Aktivnosti učenja:**   *Učenici:*   * diskutuju o prednostima jedinstvenog tržišta Evropske unije, * vrednuju značaj ekonomskih sloboda za Evropsku uniju, * analiziraju zajedničke politike Evropske unije i vrednuju njihov značaj, * prikupljaju podatke o ekonomskoj snazi Evropske unije i porede u odnosu na druge ekonomski razvijene zemlje (SAD, Japan), * analiziraju prednosti koje zemlje članice i njeni građani imaju zahvaljujući članstvu u Evropskoj uniji, * postavljaju izložbu na temu: „Ekonomska snaga EU“\*.[[2]](#footnote-2)  1. **Broj časova realizacije (okvirno) – 1 + 2 (+ 1)[[3]](#footnote-3) časa** |

|  |
| --- |
| **Obrazovno-vaspitni ishod 4**  ***Na kraju učenja učenik će moći da obrazloži značaj zaštite životne sredine u Evropskoj uniji.*** |
| **Ishodi učenja:**  *Tokom učenja učenik će moći da:*   * obrazloži važnost zaštite životne sredine i održivog razvoja za Evropsku uniju, * navede propise Evropske unije koji se odnose na zaštitu životne sredine, * navede principe zaštite životne sredine u Evropskoj uniji i objasni njihovu svrhu, * vrednuje napredak Crne Gore u zaštiti životne sredine. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * održivi razvoj, * propisi Evropske unije koji se odnose na zaštitu životne sredine, * principi zaštite životne sredine, * Crna Gora – ekološka država.  1. **Aktivnosti učenja:**   *Učenici:*   * diskutuju o važnosti održivog razvoja i izrađuju akcioni plan sa temom zaštite životne sredine u Crnoj Gori, * analiziraju neke od propisa koji se odnose na zaštitu životne sredine, * diskutuju o značaju principa zaštite životne sredine u Evropskoj uniji, * učestvuju u debati u kojoj jedna grupa zastupa stav „potreba za razvojem”, a druga stav o „potrebi očuvanja životne sredine” (kako riješiti problem potrebe za razvojem, sa jedne strane, i potrebe da se očuva životna sredina), * postavljaju izložbu na temu: „Crna Gora ekološka država“.\*  1. **Broj časova realizacije (okvirno) – 1+2 čas** |

|  |
| --- |
| **Obrazovno-vaspitni ishod 5**  ***Na kraju učenja učenik će moći da obrazloži važnost zaštite ljudskih prava u Evropskoj uniji.*** |
| **Ishodi učenja:**  *Tokom učenja učenik će moći da:*   * obrazloži važnost zaštite ljudskih prava i sloboda u Evropskoj uniji, * obrazloži važnost posebne zaštite prava djeteta, * vrednuje kvalitet zaštite ljudskih prava u Ustavu Crne Gore, * ocijeni stepen rodne ravnopravnosti i zaštite manjinskih prava u Crnoj Gori, * ocijeni ulogu Zaštitnika ljudskih prava (Ombudsman) u Crnoj Gori. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * ljudska prava i slobode, * Konvencija o pravima djeteta, * zaštita ljudskih prava u Ustavu Crne Gore, * rodna ravnopravnost, * Zaštitnik ljudskih prava i sloboda – Ombudsman.  1. **Aktivnosti učenja:**   *Učenici:*   * diskutuju o neotuđivosti i nedjeljivosti osnovnih prava čovjeka, * analiziraju primjere kršenja prava djeteta u svijetu i uviđaju značaj demokratije i zaštite ljudskih prava, * analiziraju Ustav Crne Gore, izdvajaju i analiziraju dijelove koji se odnose na zaštitu ljudskih prava i sloboda, * istražuju poštovanje/nepoštovanje rodne ravnopravnosti u svojoj sredini (učenici analiziraju različite oblasti društvenog života i utvrđuju stepen rodne ravnopravnosti), * ispituju rad Ombudsmana u Crnoj Gori (... sjedište, nadležnost, primjeri i sl.), * postavljaju izložbu na temu: „Zaštita ljudskih prava i sloboda u svijetu“.\*  1. **Broj časova realizacije (okvirno) – 1 + 2 (+1) čas** |

|  |
| --- |
| **Obrazovno-vaspitni ishod 6**  ***Na kraju učenja učenik će moći da obrazloži važnost očuvanja različitosti u Evropskoj uniji (Evropska unija - jedinstvo različitosti).*** |
| **Ishodi učenja:**  *Tokom učenja učenik će moći da:*   * obrazloži značaj čuvanja jezičkog bogatstva Evropske unije, * argumentuje važnost zalaganja Evropske unije za kvalitet života svojih građana, * obrazloži važnost principa da u Evropskoj uniji niko ne gubi svoj nacionalni identitet, samo ga dopunjava novim – evropskim, * ocijeni programe kojima se podstiče evropski identitet. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * višejezičnost u Evropskoj uniji, * službeni jezici u Evropskoj uniji, * kvalitet života građana, * Evropa građana, * evropski identitet.  1. **Aktivnosti učenja:**   *Učenici:*   * debata na temu: „Kvalitet života građana Evropske unije i dva modela modernog kapitalizma“ (stavovi liberalne orijentacije i stavovi socijalne orijentacije), * izrađuju listu prijedloga (preporuka) koje su po njihovom mišljenju važne za život u interkulturalnom društvu kakva je Evropska unija, * analiziraju programe zajednica i identifikuju mogućnosti koje ovi programi pružaju građanima Evropske unije, * postavljaju u školi izložbu: „Raznolikost načina života ljudi u Evropskoj uniji“\*.  1. **Broj časova realizacije (okvirno) – 1 + 2 (+1) časa** |

|  |
| --- |
| **Obrazovno-vaspitni ishod 7**  ***Na kraju učenja učenik će moći da obrazloži značaj obrazovanja za Evropsku uniju (Evropska unija, društvo utemeljeno na znanju).*** |
| **Ishodi učenja:**  *Tokom učenja učenik će moći da:*   * obrazloži važnost obrazovanja u Evropskoj uniji (za pojedinca i društvo u cjelini), * obrazloži slogan Evropske unije „društvo znanja“, * ocijeni mogućnosti koje pružaju jedinstvo obrazovnog prostora i mobilnosti učenika i studenata u Evropskoj uniji, * navodi programe zajednica u oblasti obrazovanja i mogućnosti koje ovi programi pružaju. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * obrazovanje u Evropskoj uniji, * društvo znanja - Lisabonska strategija, * jedinstvo obrazovnog prostora i mobilnost učenika i studenata, * programi Zajednice u oblasti obrazovanja.  1. **Aktivnosti učenja:**   *Učenici:*   * prikupljaju podatke i analiziraju evropsku politiku obrazovanja, * analiziraju ključne kompetencije i razloge zašto Evropska unija insistira na njihovom razvoju, * analiziraju dokumente koji su uticali na harmonizaciju evropskog prostora obrazovanja (jedinstvenog obrazovnog prostora), * analiziraju značaj Bolonjske deklaracije i Evropskog kvalifikacionog okvira (EQF), * istražuju mogućnosti koje im pružaju programi Zajednice u oblasti obrazovanja, * u školi prave izložbu na temu: „Programi zajednice u oblasti obrazovanja i mogućnosti koje oni pružaju učenicima/studentima u Crnoj Gori“.\*  1. **Broj časova realizacije (okvirno) – 1 + 2 (+1) čas** |

|  |
| --- |
| **Obrazovno-vaspitni ishod 8**  ***Na kraju učenja učenik će moći da obrazloži politiku proširenja i kriterijume pristupanja Evropskoj uniji.*** |
| **Ishodi učenja:**  *Tokom učenja učenik će moći da:*   * obrazloži politiku proširenja i kriterijume pristupanja Evropskoj uniji, * navede faze pristupanja Evropskoj uniji, * ocijeni dinamiku proširenja Evropske unije. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * kriterijumi pristupanja Uniji, * politika proširenja Evropske unije, * dinamika proširenja, * ispunjenje uslova - Pregovaračka poglavlja za ulazak u Evropsku uniju.  1. **Aktivnosti učenja:**   *Učenici:*   * diskutuju o “mjestu” na kom se nalazi Crna Gora u odnosu na kriterijume pristupanja Evropskoj uniji, * analiziraju faze u pristupanju Evropskoj uniji i diskutuju o sadržaju evropskog Acquisa, * prikupljaju podatke, prave izvještaj i predstavljaju istorijat proširenja Evropske unije (pet faza proširenja), * Pregovaračka poglavlja – 35 koraka ka Evropskoj uniji.  1. **Broj časova realizacije (okvirno) – 1+1 čas** |

|  |
| --- |
| **Obrazovno-vaspitni ishod 9**  ***Na kraju učenja učenik će moći da obrazloži položaj i namjere Crne Gore u odnosu na Evropsku uniju.*** |
| **Ishodi učenja:**  *Tokom učenja učenik će moći da:*   * ocijeni položaj Crne Gore u okviru regionalnog procesa pridruživanja Evropskoj uniji, * ocijeni proces stabilizacije i pridruživanja našeg regiona Evropskoj uniji, * ocijeni šta je Crna Gora do sada ostvarila na putu evropskih integracija, * ocijeni važnost Komunikacione strategije u procesu pridruživanja Crne Gore Evropskoj uniji. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * region Zapadnog Balkana na putu ka Evropskoj uniji, * proces stabilizacije i pridruživanja našeg regiona Evropskoj uniji, * evropski put Crne Gore, * komunikaciona strategija.  1. **Aktivnosti učenja:**   *Učenici:*   * analiziraju napredak zemalja Zapadnog Balkana na putu prema Evropskoj uniji, * realizuju istraživanja u školi. Poznavanje puta evropskih integracija Crne Gore (npr: da li je Crna Gora sa Evropskom unijom potpisala Sporazum o stabilizaciji i pridruživanju), ali i mišljenje (npr: da li, po vašem mišljenju, Crna Gora treba da pristupi Evropskoj uniji i slično), * analiziraju etape kroz koje je Crna Gora prošla na putu pridruživanja Evropskoj uniji (šta je do sada urađeno, i šta još treba uraditi na putu evropskih integracija Crne Gore), * učenici dizajniraju i u školi predstavljaju informativno-propagandni materijal: EVROPSKE INTEGRACIJE CRNE GORE.\*  1. **Broj časova realizacije (okvirno) – 1+ 2 (+1) časa** |

|  |
| --- |
| **Obrazovno-vaspitni ishod 10**  ***Na kraju učenja učenik će moći da ocijeni budućnost Evropske unije.*** |
| **Ishodi učenja:**  *Tokom učenja učenik će moći da:*   * ocijeni koristi od procesa evropskih integracija Crne Gore, * predvidi posljedice demografskih promjena u Evropskoj uniji, * ocijeni Strategiju razvoja Evropske unije 2020 – ciljeve koje treba postići, * ocijeni budući položaj Crne Gore u Evropskoj uniji. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:**  * koristi koje donosi proces evropskih integracija, * demografska kretanja u Evropskoj uniji, * Lisabonski ugovor, * Strategija razvoja Evropske unije 2020, * Evropska unija i globalizacija, * budućnost Evropske unije.  1. **Aktivnosti učenja:**   *Učenici:*   * diskutuju o koristima i mogućim rizicima od pristupanja Crne Gore Evropskoj uniji, * prikupljaju podatke, analiziraju, izrađuju izvještaj i daju svoje prijedloge za prevazilaženje problema koji mogu nastati kao posljedica demografskih promjena u Evropskoj uniji, * analiziraju sadržaj Lisabonskog ugovora i predviđaju posljedice za Crnu Goru, * diskutuju o promjenama koje se očekuju u budućnosti i kako mladi mogu da iskoriste mogućnosti koje im pruža Evropska unija, i da se štite od onoga što je rizično (kakvi rizici proizilaze iz članstva Crne Gore u Evropskoj uniji).  1. **Broj časova realizacije (okvirno) – 1+2 čas** |

# **DIDAKTIČKE PREPORUKE ZA REALIZACIJU PREDMETA**

Prilikom izučavanja predmeta Evropska unija polazimo od znanja koje su učenici ranije stekli u toku osnovne škole. Učenike treba motivisati na aktivno učenje, razvijajući njihove sposobnosti i intelektualna interesovanja za šire izučavanje tema vezanih za Evropsku uniju i proces evropskih integracija. Učenike treba usmjeriti na korišćenje internet sajtova koji sadrže korisne informacije o Evropskoj uniji. Koristeći saznanja iz ove oblasti, učenici shvataju značajne prednosti bližeg povezivanja evropskih država u stvaranju jedinstvenog, multikulturnog, ekonomski prosperitetnog i demokratskog društva. Pri tome oni samostalno analiziraju pojmove, simbole, crteže, sheme, slike, aktivno se uključujući u diskusiju na temu koja se obrađuje.

Radi popularizacije predmeta, škola i predmetni nastavnik treba po mogućnosti da za obradu određene teme pozove **gostujućeg predavača** iz reda javnih ličnosti ili diplomatskog kora a, kojima je problematika evropskih integracija bliska. Omogućiti interaktivan razgovor između gostujućeg predavača i učenika. Za Dan Evrope po mogućnosti, treba organizovati **Kviz znanja** na temu „Evropska unija“. Kviz može biti organizovan unutar škole ili između škola.

Nastavnik treba da usmjerava rad učenika na času i kod kuće i redovno prati njihovu aktivnost. Kroz ponuđene sadržaje učenicima treba ukazati na značaj izučavanja tema vezanih za ovu oblast u cilju boljeg razumijevanja tekućeg procesa evropskih integracija, lakšeg uključivanja Crne Gore u članstvo Evropske unije usljed razvoja ljudskih resursa, sticanja ličnih koristi kroz korišćenje znanja iz ove oblasti za postizanje mobilnosti u učenju i uključivanje u programe Zajednice. Znanja koja će učenici steći izučavanjem predmeta *Evropska unija* biće im od koristi da postanu aktivni građani i doprinesu razumijevanju i bržem odvijanju procesa evropskih integracija u Crnoj Gori.

# **VREDNOVANJE OBRAZOVNIH ISHODA**

Nastavnik vrednuje rad učenika sa ciljem razvijanja mišljenja, istraživačkog samostalnog rada, sticanja navika, stimulisanja kroz upoređivanje znanja.

Jedan od ključnih uslova realizacije ishoda programa Evropska unija je način vrednovanja i ocjenjivanja učenika. Iskustvo pokazuje da učenici uče ono što i kako nastavnik ocjenjuje. Ako je nastavnikovo ocjenjivanje orijentisano samo na poznavanje činjenica, onda će i učenje biti orijentisano u tom pravcu. Zbog toga dajemo nekoliko važnih sugestija za realizaciju procesa praćenja i vrednovanja postignuća učenika u nastavi predmeta Evropska unija.

* *Praćenje* podrazumijeva kontinuirano posmatranje i prikupljanje podataka o napredovanju učenika iz određene oblasti. Pored pokazanog nivoa znanja kada je u pitanju predmet Evropska unija, moraju se uzeti u obzir i drugi elementi napredovanja učenika: njegova inicijativnost, zainteresovanost za predmet i pitanja kojima se predmet bavi, zalaganje na času, pokazan nivo samostalnosti i kritičkog sagledavanja problema, stepen saradnje i učešća u timskom radu, način komunikacije sa drugima, način prezentovanja, tolerancija, poštovanje pravila, odgovornost – lična i prema grupi i sl.
* *Provjeravanjem* se utvrđuje nivo dostizanja ishoda predmeta. Kako bi se obezbijedila usklađenost načina provjeravanja sa predviđenim ishodima programa Evropska unija, potrebno je proširiti repertoar načina i oblika provjeravanja, da bi se provjeravanjem pored znanja obuhvatili i ostali ishodi programa: stepen angažovanja učenika u nastavi, njegova motivacija, spremnost na saradnju i snalaženje u grupnom izvršavanju zadataka, kreativnost, kritička produkcija i sl. Provjeravanje koje angažuje ove tipove „znanja“ vrši se na osnovu: samostalnih i grupnih istraživačkih zadataka, izradom istraživačkih zadataka i eseja, rješavanjem problema i projektnih zadataka, analizom studija slučaja, razgovorom, debatama i diskusijama na času, simulacijama, izvođenjem i rješavanjem praktičnih zadataka.
* Neophodno je da nastavnik kontinurirano prati aktivnosti i postignuća učenika, njihovo angažovanje u različitim društvenim aktivnostima, projektima, volonterskim i humanitarnim akcijama, tako da bi formiranje **učeničkog portfolija** znatno pomoglo i olakašalo ovako osjetljiv proces ocjenjivanja.

Kako bi ocjena bila zasnovana na unaprijed utvrđenim kriterijumima, potrebno je da nastavnik i prije ocjene utvrdi jasne kriterijume ocjenjivanja u odnosu na sve predviđene elemente praćenja i vrednovanja učenika. Predlaže se izrada kriterijuma ocjenjivanja na tri nivoa, od kojih se prvi odnosi na POZNAVANJE ČINJENICA I INFORMACIJA U MANJE-VIŠE IZVORNOM OBLIKU; drugi na UTVRĐIVANJE RELACIJA MEĐU ELEMENTIMA ZNANJA – ZAKLJUČIVANJE; i treći na LIČNI, AUTONOMAN ODNOS UČENIKA PREMA SADRŽAJU KOJI UČI (primjena znanja, kreativno i kritičko mišljenje), kao u sljedećem primjeru:

|  |  |  |
| --- | --- | --- |
| I nivo  zahtijeva | II nivo  zahtijeva | III najviši nivo  zahtijeva |
| POZNAVANJE ČINJENICA I INFORMACIJA U MANJE-VIŠE IZVORNOM OBLIKU | UTVRĐIVANJE RELACIJA MEĐU ELEMENTIMA ZNANJA - ZAKLJUČIVANJE | LIČNI, AUTONOMAN ODNOS UČENIKA PREMA SADRŽAJU KOJI UČI |
| (činjenično znanje, poznavanje i osnovno razumijevanje činjenica, podataka, definicija..) | (analiza i razumijevanje: izdvajanje elemenata i utvrđivanje odnosa među njima: poređenje, razlikovanje, povezivanje, klasifikovanje, odrediti uzroke i posljedice) | (primjena, analiza i sinteza: vrednovanje i selekcija, opredjeljivanje, primjena u novim okolnostima u novoj situaciji, transformaciju u novi oblik, novu cjelinu i sl) |
| * **NAVODI** kriterijume za razlikovanje... * **NABRAJA** osnovne oblike... * **OPISUJE** pojedine oblike ... | * Na konkretnim primjerima **RAZLIKUJE** ... * **POVEZUJE**.... * **KLASIFIKUJE** po dimenziji ... | * **OCJENJUJE** uslove ... * **PREDLAŽE** načine ... * **RAZVIJA** sistem... |

Na sličan način utvrđuju se kriterijumi ocjenjivanja i za druge predviđene elemente praćenja i vrednovanja učenika u nastavi npr. za učešće u raspravama i diskusijama, za izlaganje i prezentovanje i sl.

**Učešće u raspravama i diskusijama:**

Indikatori:

* POŠTUJE PRAVILA RASPRAVE
* UMIJE JASNO IZNIJETI STAVOVE ZA/PROTIV
* U RASPRAVI KORISTI ARGUMENTE ZA/PROTIV
* POŠTUJE OPONENTE

|  |  |  |
| --- | --- | --- |
| Osnovni nivo | Srednji nivo | Najviši nivo |
| * Učenik uzima učešće u raspravama tek na zahtjev nastavnika. * Učenik rijetko iznosi argumente za neko stanovište, uglavnom se opredjeljuje bez jasnog obrazloženja i argumenata. | * Učenik samoinicijativno uzima učešće u raspravama na zadatu temu. * Učenik zauzima vlastiti stav, ali ga ne brani argumentima zasnovanim na činjenicama i poznavanju teme. * Učenik ne zaključuje samostalno, navodi zaključke iz udžbenika. | * Učenik predlaže teme i često inicira rasprave. * Učenik dobro poznaje materijalne činjenice, samostalno donosi zaključke i izvodi uzročno-posljedične veze. * Učenik jasno zauzima i argumentovano brani vlastiti stav. * Učenik ima razumijavanja i visok nivo tolerancije za različita gledanja. |

**Izlaganje, tj.** **prezentacija**

Indikatori:

* UVJERLJIVO IZNOŠENJE KLJUČNIH ASPEKATA ZADATE TEME
* JASNO I STRUKTURISANO IZVJEŠTAVANJE O ZADATOJ TEMI
* ZNA DA KORISTI ODREĐENE MEDIJE/TEHNIKE
* PRAVILNO KORISTI GESTOVE I FACIJALNU EKSPRESIJU KAKO BI SE POVEĆALA EFIKASNOST USMENOG SAOPŠTAVANJA

|  |  |  |
| --- | --- | --- |
| Osnovni nivo | Srednji nivo | Najviši nivo |
| * Učenik čita zabilješke ili govori napamet naučeni tekst. * Dužina i tempo izlaganja nijesu adekvatni predviđenom vremenskom okviru. * Izlaganje nema do kraja jasnu strukturu i ne djeluje povezano. * Osnovne ideje i rezultati djelimično su izneseni i argumentovani. | * Učenik razumljivo prezentuje svoj tekst ali nedostaje mu spontanosti i kontakta sa slušaocima. * Izlaganje je vremenski adekvatno artikulisano. * Esej ima jasnu strukturu: uvod, razrada, zaključak. * Osnovne ideje i rezultati jasno su izneseni i argumentovani, ali bez dubljih uvida i interpretacija. | * Učenik razumljivo i uvjerljivo interpretira pripremljeni tekst. * Izlaganje ima jasnu strukturu: uvod, razradu, zaključak. * Rečenice su precizne, jasne i gramatički korektne. * Osnovne ideje, metodologija i rezultati jasno i razumljivo su izloženi, povezani i potkrijepljeni adekvatnim primjerima, zaključci su uvjerljivi. |

Učenike na početku školske godine treba upoznati sa osnovnim elementima ocjenjivanja. Tada nastavnik treba da objasni učenicima šta sve „ulazi” u ocjenu, na koje načine će provjeravati gradivo (usmeno, putem kontrolnih vježbi, putem kratkih petnaestominutnih testova, pisanjem eseja, prikupljanjem podataka i prezentacijama, pokazivanjem inicijative predlažući smislena rješenja itd.) Kada nastavnik upoznaje učenike sa kriterijumima ocjenjivanja kažemo da je ocjenjivanje transparentno. Ovdje treba napomenuti još i da kriterijume za pojedine obrazovno-vaspitne ishode treba učenicima saopštiti kada se počinje sa radom na tom ishodu ili kada se počinje sa nekom novom cjelinom. Tada se učenici upoznaju i sa ciljevima koji se žele postići proučavanjem tog ishoda ili te oblasti.

# **G. PRILAGOĐAVANJE PROGRAMA DJECI SA POSEBNIM OBRAZOVNIM POTREBAMA I DAROVITIM UČENICIMA**

1. **Prilagođavanje programa djeci sa posebnim obrazovnim potrebama**

Članom 11 Zakona o vaspitanju i obrazovanju djece sa posebnim obrazovnim potrebama propisano je da se u zavisnosti od smetnji i teškoća u razvoju, kao i od individualnih sklonosti i potreba djece obrazovni programi, pored ostalog, mogu: a) modifikovati skraćivanjem ili proširivanjem sadržaja predmetnog programa; b) prilagođavati mijenjanjem metodike kojom se sadržaji predmetnog programa realizuju.

Član 16 istog Zakona propisuje da je škola, odnosno resursni centar dužan da, po pravilu, u roku od 30 dana po upisu djeteta, donese individualni razvojno-obrazovni program za dijete sa posebnim obrazovnim potrebama (IROP), u saradnji sa roditeljem i o tome obavijesti Zavod za školstvo, Centar za stručno obrazovanje i Ispitni centar.

Više informacija moguće je naći na sajtu: <http://www.skolskiportal.edu.me/Pages/Inkluzivnoobrazovanje.aspx>

1. **Prilagođavanje programa darovitim učenicima**

Za učenike koji pokazuju naročitu zainteresovanost ili se procjenjuje da su daroviti za ovu oblast, nastavnik može izvršiti prilagođavanje programa na dva načina:

1. **Prilagođavanje sadržaja programa**

Sadržaji programa se prilagođavaju darovitim učenicima: 1) uvođenjem novih sadržaja koji se inače ne uče ili se, 2) postojeći sadržaji uče šire ili dublje (na apstraktnijem, složenijem nivou). U smislu uvođenja novih sadržaja predlažu se sljedeće teme: Rodna ravnopravnost (rodno senzitivni jezik); Pravilna upotreba interneta; Miroljubivo rješavanje sukoba; Empatija i aktivno slušanje; Nenasilna komunikacija; Stereotipi i predrasude; Mentalno zdravlje; Pubertet i adolescencija; Trgovina ljudima; Osnovni koncepti međunarodnog humanitarnog prava; Ljudska prava u vanrednim situacijama; Socijalni, volonterski i humanitarni rad i sl. Pomenute teme nastavnik može predložiti učenicima i realizovati ih kroz časove otvorenog dijela programa (dio programa koji planiraju škola i nastavnik u saradnji sa učenicima).

1. **Prilagođavanje aktivnosti učenja**

Aktivnosti učenja se prilagođavaju darovitim učenicima pomjeranjem naglaska na više nivoe kognitivne obrade sadržaja, odnosno prema istraživačkom učenju, rješavanju problema, kreativnom i kritičkom mišljenju. U tom smislu učenicima se mogu ponuditi sljedeće teme: Promocija prava djeteta u školi; Zlostavljanje i zanemarivanje djece (istraživanje); Druge kulture (istraživanje i predstavljanje) i sl.

# **USLOVI ZA REALIZACIJU PREDMETA**

1. **Profil i stručna sprema nastavnika**

Nastavnik je osposobljen da predaje izborni predmet Evropska unija u osnovnoj školi ukoliko je završio:

* postdiplomske specijalističke ili magistarske studije iz oblasti evropskih integracija ili evropskih studija,
* četvorogodišnje studije (pravni ili ekonomski fakultet, sociologija, engleski jezik, francuski jezik, istorija, filozofija, političke nauke) ima status nastavnika i završen modul (program obuke) za predmet Evropska unija,
* četvorogodišnje studije (pravni ili ekonomski fakultet, sociologija, engleski jezik, francuski jezik, istorija, filozofija, političke nauke) ima status nastavnika i završenu Školu evropskih integracija,
* nastavnici koji ispunjavaju uslove za izvođenje predmeta Građansko obrazovanje i imaju završen modul (program obuke) za predmet Evropska unija.

1. **Uslovi za realizaciju nastave**

Za izvođenje nastave škola treba da ima odgovarajuće opremljen kabinet, sa odgovarajućom geografskom kartom Evrope i svijeta. **Tehnička pomagala** – ista kao i u redovnoj nastavi geografije i po mogućnosti računar sa dijaprojektorom povezan na internet (nije obavezno).

**Ostala pomagala i učila** –EU simboli, pamfleti, brošure, internet materijal...

Nastava se izvodi uz pomoć odgovarajućeg udžbenika.

**Dodatna literatura:**

1. *Dr Tanja Miščević*, Pridruživanje Evropskoj uniji, Institut za ekonomska i socijalna istraživanja, Beograd, 2005.
2. *Dr Duško Lopandić*, editor, »Osnivački ugovori Evropske unije«, Kancelarija SCG za pridruživanje EU i Evropski pokret u Srbiji, Beograd, 2003.
3. *Jovanović Miroslav,* Evropske ekonomske integracije, Ekonomski fakultet Beograd, Beograd, 2004.
4. Knjiga promjena, Ministarstvo prosvjete i nauke, Podgorica, 2001.
5. Lisabon – Copenhagen – Maastricht: mobilising for 2010, Luxembourg, Officer for official Publications of the European Communities, 2004.
6. Lisabonska strategija 2000. <http://ec.europa.eu/growthandjobs/key/index_en.htm>
7. Lisabonske smjernice za politiku zapošljavanja država članica, Brussels, 12.07.2005.
8. *Miroslav Prokopijevič,* Evropska Unija Uvod, JP Službeni glasnik, Beograd, 2005.
9. Pascal Fontaine, **Evropska unija u 12 lekcija**, Evropska unija, dokumentacija, 2001.
10. Pojmovnik Evropskih integracija, Ministarstvo za ekonomske odnose sa inostranstvom, Podgorica 2005.
11. *Prof. dr Gordana Đurović,* Proces evropskih integracija u Crnoj Gori, Univerzitet Crne Gore, Podgorica, 2008.
12. *Prof. dr Gordana Đurović,* Crna Gora: od spoljnotrgovinske ka evropskoj integraciji, Ekonomski fakultet, Podgorica, 2006.
13. *Prof. dr Gordana Đurović, Evropska unija i Crna Gora: proces pristupanja,* EU Info cenar Podgorica, Podgorica, 2017..
14. Suočavanje sa izazovima (Lisabonska strategija za rast i zapošljavanje) – izvještaj radne grupe na visokom nivou kojom je predsjedavao Wim Kok, Evropska komisija, novembar 2004. godine <http://ec.europa.eu/growthandjobs/pdf/2004-1866-EN-complet.pdf>
15. Upoznaj Evropsku uniju – priručnik, CEMI, Podgorica, 2004.
16. *Žak Delor:* „Obrazovanje skrivena riznica“, UNESCO, Izvještaj međunarodne komisije o obrazovanju za XXI vek, Beograd, 1996.

**Internet izvori:**

1. Sajt EU: [http://europa.eu.int/index en.htm](http://europa.eu.int/index%20en.htm)
2. Sajt Vlade RCG: http:// [www.minevrint.vlada.cg.yu](http://www.minevrint.vlada.cg.yu)
3. Sajt EU: <http://ec.europa.eu/education/policies/educ/eqf/index_en.html>
4. Evropa – obrazovanje i obuka: <http://ec.europa.eu/education/index_en.html>
5. Evropska komisija – obrazovanje (EQF): <http://ec.europa.eu/policies/educ/eqf/index_en.html>
6. Organizacija za ekonomsku saradnju i razvoj <http://www.oecd.org>
7. Sajt EU: <https://ec.europa.eu/info/business-economy-euro/economic-and-fiscal-policy-coordination/eu-economic-governance-monitoring-prevention-correction/european-semester/framework/europe-2020-strategy_hr>
8. Sajt European statistics: <http://ec.europa.eu/eurostat>

U izradi predmetog programa Evropska unija korišćeni su: predmetni programi (2004, 2009, 2011 i 2013), *Metodološko uputstvo za pisanje predmetnih programa zasnovanih na ishodima učenja*, 2017. i važeća zakonska regulativa.

Predmetni program **Evropska unija**, izborni predmet za osnovnu školu izradila je Komisija u sljedećem sastavu:

* + 1. Gordana Đurović, predsjednik
    2. Zoran Lalović, član
    3. Ćazim Fetahović, član

Nacionalni savjet za obrazovanje (III saziv) na 5. sjednici, održanoj 16. jula 2018. godine, utvrdio je predmetni program **Evropska unija** kaoizborni predmet za VII ili VIII ili IX razred osnovne škole.

1. Svi izrazi koji se u ovom dokumentu koriste u muškom rodu obuhvataju iste izraze u ženskom rodu. [↑](#footnote-ref-1)
2. Aktivnosti označene zvjezdicom uz dogovor sa učenicima mogu se koristiti kao sadržaj otvorenog dijela programa. [↑](#footnote-ref-2)
3. U zagradi su predloženi časovi otvorenog dijela programa. [↑](#footnote-ref-3)